BECKWITH] TEXT AND TRANSLATION 613 
I kekahi kakahiaka, i ka wa e hoomaka mai ai ka mehana o ka 
La maluna o ka aina, hele aku la oia e makai ia Laukieleula, aia 
nae e hiamoe ana. é 
A ike iho la kela ua hiamoe, hooko ae la o Laieikawai i ke kauoha 
a Moanalihaikawaokele, a hele aku la oia e like me ka mea i aoaoia 
mai la ia. 
A hiki keia makahi o ka ipu, ka mea i kapaia, “ KareuoKarKe,” 
wehe ae la keia i ke poi o ka ipu, a kupou iho la kona poo ma ka waha 
0 ua ipu nei, a kahea iho la ma ka inoa 0 ua ipu nei, 1a wa ka hoomaka 
ana e ike i na mea a pau i hanaia ma kahi mamao. 
Ia awakea, leha ae la na maka o Laieikawai ilalo nei, aia hoi, ua 
hana o Kaonohiokala i ka hewa me Laielohelohe. 
Tloko o keia manawa, hele aku la o Laieikawai a hai aku la ia 
Moanalihaikawaokele, no keia mau mea, me ka olelo aku, “ Ua loaa 
ia’u ka ike mai aoe mai. Aka,i kuu nana ana aku nei, aia nae ua 
hewa ka Haku Lani o’u, ua hanaia kekahi hewa me kuu kaikaina, 
akahi no a maopopo ia’u na kumu a me ke kuleana o kona noho 
loihi ana ilalo.” 
A no keia mea, he mea e ka inaina o Moanalihaikawaokele, a lohe 
pu ae la o Laukieleula, hele aku la kona mau makuahonowai i kahi o 
ka ipu ike, aia hoi, ike lea aku la laua e hana ana 1 ka hewa, e like 
me ka Laieikawai mau olelo. 
I kekahi la ae, akoakoa ae la lakou a pau, o Laieikawai me na 
makuahonowai, e hele e ike i ka pono o Kaonohiokala, a hooholo ae 
la lakou ia mea. 
Ja manawa, kuuia aku la ke alanui mai Kakahaekaea aku a ku 
imua o Kaonohiokala, ia wa, ua lele koke kd oili o Kaonohiokala, no 
ke alanui i kuuia mai imua ona. Aole nae i liuliu mahope iho o ko 
Kaonohiokala haohao ana. 
Ta manawa, ua hoopouliia ka lewa, a hoopihaia i na leo wawalo 
o ka hanehane, me ka leo uwe, “ Ua haule ka Lani! Ua haule ka 
Lani!!” Aika pau ana ae o ka pouli ma ka lewa, aia hoi e kau mai 
ana 0 Moanalihaikawaokele me Laukieleula a me Laieikawai, iluna 
o ke alanui anuenue. 
A olelo mai la o Moanalihaikawaokele imua o Kaonohiokala, “Ua 
hewa kau hana, e Kaonohiokala—e, no ka mea, ua haumia loa oe, a 
nolaila, aole e loaa hou ia oe he wahi noho iloko o Kahakaekaea, a o 
kou uku hoopai, e lilo ana oe i mea e hoomaka’uka’uia’i ma na alanui, 
ama ka puka o na hale, a o kou inoa, he Lapu, a o kau mea e ai ai, 
o na pulelehua, a malaila kou kuleana a maui kau pua.” 
Ta manawa, kailiia aku la ke alanui mai ona aku la, mamuli o ka 
mana o kona makuakane. A pau keia mau mea, hoi aku la lakou i 
Kahakaekaea. 
(Ua oleloia ma keia Kaao, 0 Kaonohiokala ka 7apu mua makeia 
mau moku, a ma ona la na /apw e auwana nei i keia mau la, ma ke 
hoohalike ana i ke ano o ka dapu, he uhane ino.) 
